ખતરનાક સાબિત થઈ શકે છે કોબીનું શાક અને પાલકની ભાજી\nલગભગ છ મહિનાથી આવું ચાલતું હતું, પણ તેનું કારણ જાણવા મળ્યું ત્યારે તે માની શકાયું ન હતું. 

"બાળકીના મગજમાં 100થી વધુ ટેપવર્મ એટલે કે કૃમિના ઈંડાં હતાં, જે નાનાં-નાનાં ક્લૉટના સ્વરૂપમાં જોવાં મળ્યાં હતાં."

આ બાળકીનો ઈલાજ દિલ્હી નજીકના ગુડગાંવ સ્થિત ફોર્ટિસ હોસ્પિટલમાં ન્યૂરોલોજી વિભાગના ડિરેક્ટર ડો. પ્રવીણ ગુપ્તાની દેખરેખમાં ચાલી રહ્યો છે. 

ડૉ. પ્રવીણ ગુપ્તાએ કહ્યું હતું, "બાળકી માથામાં જોરદાર પીડાના ફરિયાદ કરતી હતી. તેને વાઈ આવતી હતી. અમારી પાસે આવ્યા પહેલાં બાળકીની મગજમાં સોજા અને વાઈની તકલીફ માટે સારવાર ચાલતી હતી."

આવાં હતાં કૃમિનાં ઈંડા

મગજમાંના સોજાને ઉતારવા માટે બાળકીને સ્ટેરોઈડ્ઝ આપવામાં આવતું હતું. પરિણામે આઠ વર્ષની બાળકીનું વજન 40 કિલોથી વધીને 60 કિલો થઈ ગયું હતું. 

વજન વધવાની સાથે તકલીફ વધી. હલનચલન ઉપરાંત બાળકીને શ્વાસ લેવામાં પણ તકલીફ થવા લાગી હતી. બાળકી સંપૂર્ણપણે સ્ટેરોઈડ્ઝ પર નિર્ભર થઈ ગઈ હતી. 

એ બાળકીને ડૉ. પ્રવીણ ગુપ્તા પાસે લાવવામાં આવી ત્યારે તેનું સિટી સ્કેન કરવામાં આવ્યું હતું. તેમાં જાણવા મળ્યું હતું કે બાળકી ન્યૂરોસિસ્ટિસેરસોસિસથી પીડાઈ રહી છે. 

ડૉ. પ્રવીણ ગુપ્તાએ કહ્યું હતું, "બાળકીને હોસ્પિટલે લાવવામાં આવી ત્યારે એ બેભાન હાલતમાં હતી. સિટી સ્કેનમાં તેના દિમાગમાં સફેદ ડાધ જોવા મળ્યાં હતાં.”

"એ ડાઘ બીજું કંઈ નહીં, કૃમિનાં ઈંડા હતાં અને પણ એક-બે નહીં, 100થી વધું હતાં."

બાળકીને ડૉ. પ્રવીણ ગુપ્તા પાસે લાવવામાં આવી ત્યારે તેના દિમાગ પરનું પ્રેશર ઘણું વધી ચૂક્યું હતું. ઈંડાંનું દિમાગ પર એટલું દબાણ હતું કે બાળકીનું મગજ કામ કરતું બંધ થઈ ગયું હતું. 

દિમાગમાં બહારની કોઈ ચીજ જાય તો તેનાથી તેનું આંતરિક સંતુલન બગડી જતું હોય છે. 

ડૉ. પ્રવીણ ગુપ્તાએ કહ્યું, "સૌપ્રથમ તો દવાઓથી બાળકીના દિમાગ પરનું દબાણ ઘટાડ્યું હતું. પછી તેને ઈંડા મારવાની દવા આપવામાં આવી હતી.

"એ ઘણું ખતરનાક પણ હોય છે, કારણ કે એ પ્રક્રિયા દરમ્યાન દિમાગનું દબાણ વધી પણ શકે છે."

બાળકીને પહેલો ડોઝ આપવામાં આવ્યો હતો, પણ બધાં ઈંડાનો ખાતમો થયો ન હતો. 

ડૉ. ગુપ્તાના જણાવ્યા મુજબ, બાળકીના દિમાગમાં ઈંડાંની સંખ્યા સતત વધી રહી હતી. એ ઈંડા સોજા અને વાઈનું કારણ બનતાં હતાં. 

દિમાગ સુધી કઈ રીતે પહોંચ્યાં ઈંડા?

અરધોપરધો રાંધેલો કોઈપણ ખોરાક ખાવાથી, સ્વચ્છતા નહીં રાખવાથી કૃમિ પેટમાં પહોંચી જતાં હોય છે. એ પછી લોહીના પ્રવાહ મારફત શરીરના અલગ-અલગ...\n\ntl;dr:
આઠ વર્ષની બાળકીના મગજમાં કૃમિનાં 100થી વધું ઈંડાં જોવાં મળ્યાં. દીકરી માથામાં દુખાવાની ફરિયાદ રોજ શા માટે કરતી હતી, તેને વારંવાર વાઈ કેમ આવતી હતી એ તેના માતા-પિતા સમજી શકતાં ન હતાં.